《答客问》
宋代·宋自逊

岂是林逋放鹤迟，羽闲成懒静相宜。
落花时节人中酒，夜雨轩窗客赌棋。
身外浮名何用觅，人间多事不须知。
屋边梅树上边石，岁岁春风日日诗。

作者简介：［约公元一二oo年前后在世］字谦父，号壶山，南昌人。生卒年均不详，约宋宁宗庆元末前后在世。文笔高绝，当代名流皆敬爱之。与戴复古尤有交谊。他的词集名渔樵笛谱，《花庵词选》行于世。